stanford-oval/wikipedia huggingface dataset:
Ensimmäinen

Wikisanakirjassa on tähän liittyvä sananselitys: .
Ensimmäinen tarkoittaa seuraavia asioita:
Ensimmäinen, Antti Tuiskun albumi vuodelta 2004
Ensimmäinen, Matin ja Tepon albumi vuodelta 2001
Ensimmäinen, Sasu Moilasen albumi vuodelta 1999
ensimmäinen, 1., järjestysluku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ensimmäinen”, voi hakea sivunnimihaulla, laajalla sivunnimihaulla tai tekstihaulla.
Emil Peschkau

| Emil Peschkau> Henkilötiedot |
| --- | --- |
Syntynyt: 19. helmikuuta 1856 Wien, Itävalta
Kuollut: katosi 1929
Kansalaisuus:  Itävalta
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Emil Peschkau (19. helmikuuta 1856 Wien, Itävalta –  katosi 1929) oli itävaltalainen kirjailija. Hän opiskeli luonnontieteitä ja oli ajoittain matematiikan ja luonnontieteiden opetusharjoittelijana. Myöhemmin hän toimi insinöörinä, mutta päätyi lopulta lehtityöhön ja loi sen ohella itsenäistä kirjallista tuotantoa. Runokokoelman Traum und Leben (Frankf. a. M. 1884) lisäksi Peschkau julkaisi humoristisia kertomuksia, esseitä, novelleja ja viehättäviä romaaneja.
Mustasukkaisuus sai Peschkaun sytyttämään kotitalon tuleen, ja hänet todettiin mieleltään sairaaksi. Hän joutui 1925 suljettuun hoitolaan, josta hän karkasi 1929 ja katosi jäljettömiin.
Yksi Peschkaun kertomus on suomennettu, ja se on julkaistu nimellä "Kuningattaren romaani" samannimisessä antologiassa (Kuopion Uusi Kirjapaino, 1897.)
Teokset (valikoima)

Unsere lieben Frauen (1895)
Narren und Närrchen (1897)
Welt, Weib und Wagenpferd (1899)
Moderne Probleme, esseitä (1895);
Lebensrätsel (1893) novelleja
Die Reichsgrafen von Walbeck, romaani (1884)
Noras Roman, romaani (1891)
Die Ärmsten, romaani (1897)
Familie Skram, romaani (1899)
Die Stadtfraubas, romaani (1902).
Ernst Fivian

| Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Maa:   Sveitsi> Miesten telinevoimistelu. |
| --- | --- | --- | --- |
|  Hopeaa | Helsinki 1952 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Kööpenhamina 1959 | permanto |  |
|  Pronssia | Kööpenhamina 1959 | hyppy |  |
|  Pronssia | Luxemburg 1961 | hyppy |  |
Ernst Fivian (12. elokuuta 1931 Thun – 15. joulukuuta 2021 Luzern) oli sveitsiläinen telinevoimistelija, olympiamitalisti ja Euroopan mestari.
Elämä ja urheilu-ura

Fivian saavutti Helsingin kesäolympialaisissa 1952 hopeaa joukkuekilpailusta. Hän kilpaili myös Rooman kesäolympialaisissa 1960, missä Sveitsi sijoittui joukkuekilpailussa kahdeksanneksi. Henkilökohtaisissa olympiakilpailuissa Fivian sijoittui parhaimmillaan seitsemänneksi hypyssä Helsingissä ja permannolla Roomassa. EM-kilpailuista Fivian saavutti permannolta kultamitalin vuonna 1959 ja kaksi hypyn pronssia.
Vuoden 1959 permannon Euroopan-mestaruutensa ansiosta Fivian valittiin kyseisen vuoden Sveitsin vuoden urheilijaksi. Seuraavan kerran sveitsiläistelinevoimistelija voitti Euroopan mestaruuden 31 vuotta myöhemmin. Fivian asui elämänsä viimeiset vuodet luzernilaisessa vanhainkodissa. Hän kuoli Luzernissa 90-vuotiaana 15. joulukuuta 2021.
Aiheesta muualla

Ernst Fivian Kansainvälinen olympiakomitea. (englanniksi)
Energiapääosasto

| --- | --- |
 
Rooli:  Komission pääosasto
Perustettu:  2010
Edeltäjä:  DG-TREN
Virkakunta
Komissaari:  Kadri Simson
Pääjohtaja:  Ditte Juul Jørgensen
Varapääjohtaja(t):  Matthew Baldwin Mechthild Wörsdörfer Massimo Garribba
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Energiapääosasto (DG-ENER) on Euroopan komission pääosasto, joka vastaa unionin energiapolitiikasta. Pääosaston tehtävänä on edistää turvallisen, kestävän ja kilpailukykyisesti hinnoitellun energiahuollon toteutumista Euroopassa.
Pääosaston poliittisena johtajana toimii Von der Leyenin komission ilmasto- ja energia-asioista vastaava komissaari Miguel Arias Cañete. Pääosaston pääjohtajana toimii tanskalainen Ditte Juul Jørgensen ja varapääjohtajina italialainen Massimo Garribba, saksalainen Mechthild Wörsdörfer ja brittiläinen Matthew Baldwin.
Pääosaston johtajat > Komissaarit

2019–2024: Kadri Simson
2014–2019: Miguel Arias Cañete
Pääosaston johtajat > Pääjohtajat

2019– Ditte Juul Jørgensen
2014–2019: Dominique Ristori
2010–2014: Philip Lowe
Pääosaston johtajat > Varapääjohtajat

2022– Matthew Baldwin
2021– Mechthild Wörsdörfer
2020– Massimo Garribba
2013–2020: Klaus-Dieter Borchardt
2014–2019: Gerassimos Thomas
Ensilento

Boeing 787 -konetyypin ensilento 15. joulukuuta 2009. Taustalla ensilentoa valvonut Lockheed T-33 -kone.
Ensilento tarkoittaa ilma-aluksen ensimmäistä lentoa, jolloin alus nousee maan pinnalta sen omalla voimallaan. Ensilento voi viitata joko kokonaan uuden mallin ensimmäiseen lentoon tai yhden tietyn yksilön ensimmäisen lentoon. Useimmiten kyse on kuitenkin uuden mallin ensilennosta.
Ensilentoa pidetään merkittävän historiallisena hetkenä uuden kehitteillä olevan lentokoneen tai ilma-aluksen historiassa. Samalla se on myös usein vaarallisin osa aluksen kehitystä ja testausta, sillä kyseessä on ensimmäinen kerta kun kokonaan uuden aluksen hallintaa päästään kokeilemaan todellisuudessa – kaikkia ominaisuuksia ei välttämättä voida havaita tai tunnistaa ennalta. Tästä syystä lennon suorittaa pääsääntöisesti kokenut koelentäjä. Ensilentoa valvoo yleensä toinen alus, joka seuraa ensilentoa suorittavan aluksen korkeutta, nopeutta ja yleistä lentokelpoisuutta.
Ensilento on vain yksi osa uuden aluksen valmistumisprosessia. Ensilentoa seuraa usein pitkä ja perusteellinen testiohjelma, ennen kuin alukselle voidaan myöntä lentokelpoisuustodistukset. Myöhemmissä testivaiheissa painotetaan erityisesti koneen turvallisuutta ja turvamarginaaleja. Tämä menettely pätee erityisesti massatuotantoon kaavailtujen siviilialusten kohdalla. Puhtaasti testaustarkoitukseen tai sotilaskäyttöön tarkoitettujen alusten kohdalla menettelyissä voi olla poikkeuksia.
Etelä-Korean naisten koripallomaajoukkue

Etelä-Korean naisten koripallomaajoukkue edustaa Etelä-Koreaa naisten koripallon maajoukkuekilpailuissa.
Etelä-Korean naismaajoukkue on kilpaillut kesäolympialaisissa seitsemästi. Los Angelesissa 1984 se saavutti olympiahopeaa. 15 esiintymisestään maailmanmestaruuskilpailuissa Etelä-Korea on saavuttanut hopeamitalit vuosina 1967 ja 1979. Aasian-mestaruuskilpailuista Etelä-Korea on voittanut 12 mestaruutta, ja se sijoittui mitaleille joka kerta vuodesta 1965 alkaen kunnes jäi vuoden 2017 kisoissa neljänneksi. Myös Aasian kisoissa Etelä-Korea on tavallisesti yltänyt mitaleille.
Aiheesta muualla

Kuvia tai muita tiedostoja aiheesta Etelä-Korean naisten koripallomaajoukkue Wikimedia Commonsissa
Virallinen kotisivu (koreaksi)
Emilio Palacios

| Emilio Palacios |
| --- | --- |

Henkilötiedot
Syntynyt: 15. tammikuuta 1992 (ikä 32) Málaga, Espanja
Ammatti:  näyttelijä
Näyttelijä
Aktiivisena:  2014–
Aiheesta muualla
IMDb 
Emilio Palacios (s. 15. tammikuuta 1992 Málaga) on espanjalainen näyttelijä.
Ura

Palacios opiskeli näyttelijän ammattiin Estudio Corazza para el Actor -oppilaitoksessa ja valmistui 2016, jolloin hänen rooliluettelossaan jo oli muun muassa sivuosa television komediasarjassa B&B Magazine (2014) ja pääosa teatterielokuvassa Los héroes del mal (2015). Kolmesta teinipojasta kertova elokuva vie päähenkilönsä alati syvenevään rikoskierteeseen.
Palaciosin taiteellinen ura sai vauhtia ennen kaikkea televisiosarjoista- ja elokuvista. Vuonna 2016 hänellä oli Jaume Comellesin rooli Espanjan sisällissotaan sijoittuvassa televisioelokuvassa Ebre, del bressol a la batalla. Vuosina 2017–2018 Palacios näytteli poliisiaiheisessa saippuaoopperassa Servir y proteger. Vakavampaa poliisidraamaa edustavat roolit sarjoissa Malaka ja Paratiisi.
Palaciosin teatteritehtäviä on muun muassa rooli näytelmässä Dime Iggy Pop ohjaajana Tanis San Nicolás.
Filmografia > Elokuvat

Los héroes del mal (2015)
Rumbos (2016)
Ebre, del bressol a la batalla (2016)
La puerta abierta (2016)
1898. Los últimos de Filipinas (2016)
No sé decir adiós (2017)
La trinchera infinita (2019)
Filmografia > Televisiosarjat

B&B Magazine (2014)
El Príncipe (2015–2016)
La zona (2017)
Servir y proteger (2017–2018)
Malaka (2019)
Paratiisi (2020)
La línea invisible (2020)
Aiheesta muualla

Aisge.es: Emilio Palacios
Etelä-Korean presidentinvaalit 2017

Etelä-Korean presidentinvaalit 2017 järjestettiin Etelä-Koreassa 9. toukokuuta 2017 edellisen presidentin Park Geun-hyen syytteeseen asettamisen ja erottamisen jälkeen. Vaalit toteutettiin yhdellä kierroksella, joka oli ensin post-the-post -periaate, ja ne oli alun perin tarkoitus järjestää 20. joulukuuta 2017. Ne kuitenkin vietiin eteenpäin perustuslakituomioistuimen 10. maaliskuuta 2017 tekemän päätöksen jälkeen pitää Kansalliskokouksen syytteeseenpano Parkista. Etelä-Korean perustuslaissa määrättyjen menettelyjen mukaisesti pääministeri Hwang Kyo-ahnista tuli väliaikainen presidentti Parkin erottamisen jälkeen. Sen jälkeen kun Park oli erotettu perustuslakituomioistuimen päätöksellä, virkaatekevä presidentti Hwang ilmoitti, ettei hän ole ehdolla seuraavissa presidentinvaaleissa.
Presidentinvaalit voitti demokraattisen puolueen ehdokas Moon Joe-in. Hän astui virkaansa heti seuraavana päivänä 10. toukokuuta 2017.
Aiheesta muualla

Kuvia tai muita tiedostoja aiheesta Etelä-Korean presidentinvaalit 2017 Wikimedia Commonsissa
Electronic Entertainment Expo 2019

| Electronic Entertainment Expo 2019 |
| --- | --- |

Alkaa:  11. kesäkuuta
Loppuu:  13. kesäkuuta
Tapahtumapaikka:  Los Angeles Convention Center
Paikkakunta:  Los Angeles
Järjestäjä:  Entertainment Software Association
Kotisivut
Electronic Entertainment Expo 2019 (lyh. E3 2019) oli kahdeskymmenesviides Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 11.–13. päivä vuonna 2019.
Keanu Reevesin esiintyminen Cyberpunk 2077 -pelin esittelyssä muodostui internet-ilmiöksi.
Aiheesta muualla

Viralliset kotisivut (englanniksi)
Electronic Entertainment Expo 2018

| Electronic Entertainment Expo 2018 |
| --- | --- |

Alkaa:  12. kesäkuuta
Loppuu:  14. kesäkuuta
Tapahtumapaikka:  Los Angeles Convention Center
Paikkakunta:  Los Angeles
Järjestäjä:  Entertainment Software Association
Kotisivut
Electronic Entertainment Expo 2018 (lyh. E3 2018) oli kahdeskymmenesneljäs Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 9.–14. päivä vuonna 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Elintarvehallitus

Elintarvehallitus oli vuosina 1917–1918 toiminut suomalainen keskusvirasto, joka vastasi elintarvikkeiden saatavuudesta.
Suomessa vallitsi tuolloin uhkaava elintarvikepula, sillä ensimmäinen maailmansota ja Venäjän vallankumous katkaisivat useita viljan tuonnin kannalta tärkeitä yhteyksiä. Elintarvehallitus perustettiin senaatin päätöksellä 1. joulukuuta 1917. Eduskunta oli antanut valtuudet siihen 2. kesäkuuta 1917 annetulla lailla. Virasto sai muun muassa hankkia elintarvikkeita ulkomailta ja tehdä tarpeellisia taloudellisia sitoumuksia valtion nimissä, tosin vain valtion budjetissa määritellyn tai senaatin myöntämän määrärahan puitteissa. Se oli senaatin maataloustoimituskunnan alainen. Elintarvehallitus laati suunnitelman elintarvikepulan lievittämiseksi, mutta ei katsonut saavansa riittävää tukea Svinhufvudin senaatilta, joten kaikki sen jäsenet jättivät 22. tammikuuta 1918 eronpyyntönsä. Senaatti ei ehtinyt käsitellä eronpyyntöjä ennen sisällissodan puhkeamista. Sisällissodan aikana elintarvehallitus toimi maanalaisena Helsingissä. Se lakkautettiin sodan jälkeen 14. kesäkuuta 1918, jolloin samaa tehtävää hoitamaan perustettiin senaatin elintarvetoimituskunta, myöhempi elintarveministeriö.
Elintarvehallituksen pääjohtajana toimi W. A. Lavonius.
Elsa Arokallio

| Elsa Arokallio |
| --- | --- |

Henkilötiedot
Syntynyt: 18. elokuuta 1892 Kurkijoki
Kuollut: 3. lokakuuta 1982 (90 vuotta) Helsinki
Ammatti:  Arkkitehti
Arkkitehti
Koulutus:  Teknillinen korkeakoulu
Merkittävät työt:  Tieteiden talo, Simpeleen kirkko ja Porin Suomalainen yhteislyseo
Elsa Arokallio (18. elokuuta 1892 Kurkijoki – 3. lokakuuta 1982 Helsinki) oli suomalainen arkkitehti.
Elämä

Arokallio syntyi Kurkijoella, joka sijaitsee Neuvostoliitolle luovutetussa Laatokan Karjalassa. Hänen isänsä Gustaf Arokallio toimi siellä kirkkoherrana. Hänen äitinsä oli Elisabeth Arokallio (o.s. Parviainen).
Gustaf Arokallio oli kiinnostunut myös yhteiskunnallisista asioista. Ilmeisesti tätä kautta hän tunsi politiikassa aktiivisen koulunjohtajan Lucina Hagmanin ja päätti laittaa tyttärensä Hagmanin johtamaan Helsingin Uuteen yhteiskouluun. Arokallio kirjoitti sieltä ylioppilaaksi vuonna 1910.
Arokallio valmistui arkkitehdiksi Teknillisestä korkeakoulusta vuonna 1919, ja hänen diplomityönsä hyväksyttiin kiitettävällä arvosanalla.
Ensimmäiset naispuoliset arkkitehdit olivat valmistuneet jo 1800- ja 1900-luvun vaihteessa, mutta vasta Arokallion sukupolvi muodosti kiinteän ryhmän. Hänen opiskelukavereidensa joukossa olivat muun muassa Elsi Borg ja Martta Martikainen-Ypyä. Arokallio työskenteli myöhemmin aktiivisesti yhdessä sekä Borgin että Martikainen-Ypyän kanssa.
Arokallio testamenttasi Helsingin taidemuseolle taidekokoelmansa, johon kuuluivat teokset muun muassa Alvar Cawénilta ja Marcus Collinilta. Kokoelma sisälsi monien hänen arkkitehtiystäviensä töitä ja myös hänen omia rakennusluonnoksiaan.
Ura

Elsa Arokallio aloitti uransa arkkitehti Schalinin toimistossa. Tässä työssä hän erikoistui vanhojen kartanoiden ja puutarhojen mittauksiin. Yhdessä muiden naispuolisten arkkitehtien kanssa hän mittasi muun muassa Bomban talon Raja-Karjalassa. He olivat saaneet matkaa varten Kordelinin säätiöltä apurahan.
Arokallio perusti arkkitehtitoimiston yhdessä miehensä Erkki Väänäsen (1894–1924) kanssa. Väänänen kuitenkin kuoli neljän avioliittovuoden jälkeen, minkä jälkeen Arokallio hoiti toimistoa yksin. Yksi hänen päätöistään näiltä ajoilta on nykyinen Tieteiden talo Helsingin Kruununhaassa, jonka hän suunnitteli Lisa Hagmanin perustaman yksityiskoulun käyttöön. Sen juhla- ja voimistelusali valmistui vuonna 1922 ja päärakennus vuonna 1925. Nykyisin talo on muun muassa Tieteellisten seurain valtuuskunnan käytössä.
Oman arkkitehtitoimistoa varmemman toimeentulon Arokalliolle tarjosi puolustusministeriö, jonka arkkitehtina hän toimi 1920-luvun alusta 1930-luvun puoliväliin. Hän piirsi tässä tehtävässä muun muassa Kauhavan silloisen Lentosotakoulun kasarmirakennukset ja Linna-rakennuksen vuonna 1933 ja esikuntarakennuksen rannikkotykistölle Lahdenpohjaan vuonna 1933.
1930-luvulla hän suunnitteli yhdessä Elsi Borgin kanssa Simpeleen kirkon, joka valmistui Etelä-Karjalan Rautjärvelle vuonna 1933. Arokallio oli kirkkoherran ja Borg rovastin tytär, ja kummatkin olivat kiinnostuneita pyhien rakennusten arkkitehtuurista. He olivat ensimmäisiä naisia maailmassa, jotka suunnittelivat kirkkorakennuksia.
Samoihin aikoihin kun Arokallio työskenteli Simpeleen kirkon parissa, hän suunnitteli Porin Suomalaisen yhteislyseon rakennuksen. Koulu valmistui vuonna 1934, mutta sitä on myöhemmin laajennettu.
Vuonna 1940 Arokallio siirtyi Viipurin kaupungin rakennustoimistoon, jossa hän teki yhteistyötä Martta Martikainen-Ypyän kanssa. 1940-luvun lopulla hän työskenteli muun muassa Tukholmassa ja Japanissa mutta teki töitä myös esimerkiksi Lahdessa arkkitehti Könösen kanssa. Tältä ajalta ovat Lahden omakotityyppitalot (1950) ja Johanna-koti Lahdessa (1953).
Ennen kun Arokallio jäi eläkkeelle vuonna 1959, hän työskenteli viimeiseksi Rakennushallituksessa vuosina 1953–1959. Silloin häntä työllistivät muun muassa Kokkolaan, Pietarsaareen, Tampereelle ja Varkauteen rakennettujen koulujen suunnittelutyö.
Arokallio kiinnitti aina huomiota myös huonekaluihin ja sisustukseen. Hän suunnitteli muun muassa Tieteiden talon alkuperäisen sisustuksen, joka ei kuitenkaan ole säilynyt. Hänen merkittävimpiä töitään huonekalu- ja sisustussuunnittelijana oli Eduskuntatalon naisten huoneiden ja Tokion Suomen lähetystön sisustustyöt, jotka hän teki yhdessä tekstiilitaiteilija Maija Kansasen kanssa.
Tieteiden talo Kirkkokadun puolelta kuvattuna vuonna 1926
Tieteiden talo sisäpihan puolelta kuvattuna vuonna 1926
Simpeleen kirkko vuonna 1933
Kirjallisuutta

Karhu, Saila: Naisarkkitehti laitosrakennusten suunnittelijana: Elsa Arokallion toteutuneet Iaitosrakennukset. Pro gradu. Jyväskylän yliopisto 2002.
Etelä-Korean pörssi

| Etelä-Korean pörssi> 한국거래소 |
| --- | --- |

Paikka:  Busan & Soul, Etelä-Korea
Perustettu:  1956
Avainhenkilöt:  Sohn Byung-doo (CEO)
Valuutta:  KRW
Indeksit:   KOSPI  KOSDAQ  KRX 100 
Aiheesta muualla
Sivusto
Infobox OKNimi-testi OK: 
Etelä-Korean pörssin Soulin toimitalo.
Etelä-Korean pörssi (Korea Exchange, KRX, kor. 한국거래소) on Busanissa sijaitseva korealaisten arvopapereiden markkinapaikka. Yhtiöllä on toimipiste pääkaupungissa Soulissa.
Pörssissä on listattuna 2059 yritystä joulukuussa 2016 SSE:n mukaan.
maaliskuussa pörssissä listattujen yritysten osakkeiden yhteiseksi markkina-arvoksi listattiin 1,33 triloonaa Yhdysvaltain dollaria. Tämä vastaa 110 prosenttia Etelä-Korean valtionbudjetin loppusummasta ja samaa luokkaa kuin kaikkien Tukholman pörssissä noteerattujen osakkeiden yhteisarvo.
Indeksit:
KOSPI
KOSDAQ
KRX 100
Aiheesta muualla

Sustainable Stock Exchanges Initiative (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Korea Exchange
Käännös suomeksi
Eugène Ysaÿe

Eugène Ysaÿe
Eugène-Auguste Ysaÿe (16. heinäkuuta 1858 – 12. toukokuuta 1931) oli belgialainen viulisti, säveltäjä ja kapellimestari. Hän aloitti viulunsoiton nelivuotiaana isänsä johdolla. Hänen myöhempiä opettajiaan olivat Joseph Massart, Henryk Wieniawski ja Henri Vieuxtemps. Ennen solistiuraansa hän toimi Berliinin filharmonikkojen konserttimestarina ja tutustui sitä kautta aikansa suuriin muusikoihin, kuten Joseph Joachim, Franz Liszt, Clara Schumann ja Anton Rubinstein, jonka kanssa hän teki konserttikiertueenkin. Solistiuransa hän aloitti 27-vuotiaana, ja seuraavana vuonna hänestä tuli Brysselin konservatorion viulunsoiton professori. Hänen tunnetuimpia oppilaitaan olivat Josef Gingold, alttoviulisti William Primrose, Louis Persinger, Alberto Bachmann ja Mathieu Crickboom. Hänen tunnetuimpia sävellyksiään ovat kuusi sooloviulusonaattia op. 27.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Eugène Ysaÿe International Music Score Library Project (englanniksi)
Etelä-Suomen aluehallintovirasto

| Etelä-Suomen aluehallintovirasto |
| --- | --- |


 toimialue 
Toimialueen maakunnat:  Etelä-Karjala, Kanta-Häme, Kymenlaakso, Päijät-Häme, Uusimaa
Päätoimipaikka:  Hämeenlinna
Muut toimipaikat:  Helsinki, Kouvola
Ylijohtaja:  Merja Ekqvist
Etelä-Suomen aluehallintovirasto (ruots. Regionförvaltningsverket i Södra Finland) on yksi Suomen seitsemästä aluehallintovirastosta. Sen toimialueeseen kuuluvat Etelä-Karjala, Kanta-Häme, Kymenlaakso, Päijät-Häme ja Uusimaa. Päätoimipaikkana on Hämeenlinna sekä muut toimipaikat Helsingissä ja Kouvolassa.
Etelä-Suomen aluehallintovirasto (AVI) aloitti toimintansa vuoden 2010 alussa. Hämeenlinnan päätoimipaikka sijaitsee Keinusaaressa Wähäjärvenkadulla, Helsingin toimipaikka Pasilassa Ratapihantiellä ja Kouvolan toimipaikka kaupungin keskustassa Kauppamiehenkadulla.
Etelä-Suomen aluehallintovirasto toimii Ratapihantie 9:n toimistorakennuksessa Helsingin Pasilassa.
Senaatti-kiinteistöjen omistaman Ratapihantie 9:n toimistorakennuksen julkisivua Pasilassa.
Ylijohtajat

2010–2014: Anneli Taina
2015–2019: Minna Karhunen
2019– Merja Ekqvist
Aiheesta muualla

Etelä-Suomen aluehallintoviraston kotisivut
Elintarviketeknologia

Elintarviketeknologia on elintarviketeollisuuteen liittyvä tutkimusala, joka kehittää tuotekehittelyä. Elintarviketeknologian avulla tutkitaan uusien elintarviketeollisuuden tuotteiden ja myös uusien raaka-aineiden ominaisuuksia, jolloin selvitetään myös niiden turvallisuutta. Elintarviketeknologian avulla tutkitaan myös mahdollisuuksia parantaa elintarvikkeiden terveellisyyttä ja elintarvikeketjun toimivuutta. Elintarvikeketjun toimivuutta pyritään parantamaan alkutuotannosta lähtien sivuvirtoineen ja tuotantoprosessin kaikkiin olosuhteisiin kiinnitetään huomioita. Jo olemassa olevien ja kehitteillä olevien elintarvikkeiden fysikaalisia, kemiallisia ja mikrobiologisia ominaisuuksia tutkitaan ja samalla kehitetään elintarvikkeiden laadun seurantaa. Elintarviketeknologia yhdistyy elintarvikekemiaan, joka on tieteen ala, jota voidaan opiskella yliopistossa.
Electronic Frontier Finland

| Electronic Frontier Finland – Effi ry |
| --- | --- |

Perustettu:  2001
Toimiala:  toiminta sananvapauden ja yksityisyyden suojaamiseksi ja edistämiseksi
Kotipaikka:  Helsinki, Suomi
Jäsenmäärä:  noin 1 600 (2017)
Puheenjohtaja:  Leena Romppainen
Aiheesta muualla
Sivusto
Infobox OKNimi-testi OK: 
Electronic Frontier Finland – Effi ry on vuonna 2001 perustettu suomalainen yhdistys, jonka perustivat kolme teknologialakimiestä Herkko Hietanen, Ville Oksanen ja Mikko Välimäki. Yhdistyksen tavoitteena on puolustaa kansalaisten oikeuksia erityisesti Internetissä ja muutenkin tietotekniikkaan liittyvissä asioissa. Sen esikuvana on vuodesta 1990 lähtien toiminut yhdysvaltalainen Electronic Frontier Foundation (EFF). EFFIn hallitukseen ja aktiivijäseniin lukeutuu useita tietotekniikan ja juridiikan asiantuntijoita. Yhdistyksellä oli vuoden 2017 lopulla noin 1 600 jäsentä ja sen puheenjohtajana toimii Leena Romppainen.
EFFI on ottanut kantaa muun muassa ohjelmistopatentteihin, Internetin yksityisyys-, tekijänoikeus- ja sananvapauskysymyksiin, sähköiseen äänestykseen, CD-levyjen kopiosuojaukseen ja roskapostiin. Esimerkiksi EFFIn ohjelmistopatentteja vastustava vetoomus keräsi viikon aikana runsaat 2 000 allekirjoitusta ja se luovutettiin eduskunnalle marraskuussa 2003. Teletietojen tallennusvelvollisuutta vastustanut vetoomus keräsi puolestaan yli 8 000 allekirjoitusta ja luovutettiin syyskuussa 2004.
EFFI myöntää yksityisyyden loukkaajille Suomessa vuosittain jaettavat Isoveli-palkinnon. Palkinto on kansallinen versio ihmisoikeusjärjestö Privacy Internationalin vuotuista Big Brother -palkinnosta. Samassa yhteydessä Suomessa jaetaan myös Winston Smithin mukaan nimetty palkinto yksityisyyden suojaa ja demokratian toteutumista edistäneelle taholle tai henkilölle.
Effi on yksi European Digital Rights -yhdistyksen (EDRI) perustajajäsenistä.
Aiheesta muualla

Electronic Frontier Finland – Effi ry – yhdistyksen virallinen sivusto
Ohjelmistopatenttivetoomuksen luovutus eduskunnalle
Vetoomus teletietojen tallentamisvelvollisuutta vastaan
EFFIn yksityisyyden loukkaajille vuosittain myöntämä Big Brother -palkinto
Mikko Välimäki, Ideasta mediavaikuttajaksi − Silminnäkijän kertomus EFFI ry:n varhaisista vaiheista 2001–2003
Elintarvikekemia

Elintarvikekemia on elintarviketeollisuuteen liittyvä tieteenala. Elintarvikekemia tutkii elintarvikkeiden sisältämiä kemiallisia aineita. Elintarvikekemian tutkimuksiin perustuu myös elintarviketeknologia, jonka avulla kehitetään muun muassa keinotekoisesti tuotettuja elintarvikkeita. Elintarvikekemiassa tutkitaan esimerkiksi raakojen kasvisten sisältämiä haitallisia aineita, kuten myös elintarvikkeiden eri ravintoaineiden pitoisuutta. Elintarvikekemiaa voidaan opiskella yhdessä elintarviketeknologian kanssa yliopistossa.